b'\n_START_ARTICLE_\nAksiom vzro\xc4\x8dnosti\n_START_SECTION_\nSpontanost\n_START_PARAGRAPH_\nEna od posledic aksioma je, da \xc4\x8de se pojav dogodi brez kakr\xc5\xa1negakoli opazljivega zunanjega vzroka, mora obstajati notranja sila ali mehanizem, ki ga povzro\xc4\x8da. Zdi se, da kvantna mehanika nasprotuje aksiomu, ker osnovni delci nimajo opazljivega zunanjega vzroka, in tudi znotraj njih niso opazili kak\xc5\xa1nega notranjega mehanizma.\n_START_SECTION_\nSprememba\n_START_PARAGRAPH_\nDruga posledica aksioma je, da so vse spremembe v Vesolju posledica logi\xc4\x8dnega in stalnega delovanja fizikalnih zakonov. Vsi pojavi v Vesolju so \xc5\xa1e posebej logi\xc4\x8dne posledice pretvorbe energije iz ene oblike v drugo, prenosa z enega kraja na drug, njeno kon\xc4\x8dno stanje pa narekujejo pravila Vesolja._NEWLINE_Baseballska \xc5\xbeogica leti po zraku, ker je sprejela kineti\xc4\x8dno energijo kija. Telo lahko pospe\xc5\xa1uje brez da bi sprejemalo energijo od drugega telesa. \xc4\x8ce pospe\xc5\xa1uje na ta na\xc4\x8din, mora po zakonih termodinamike preko notranjega mehanizma porabljati lastno shranjeno energijo. Magneti lahko navidezno nasprotujejo temu, saj navidezno povzro\xc4\x8dajo pospe\xc5\xa1ek brez \xc4\x8drpanja iz energijskega zbiralnika. Magneti hranijo energijo v obliki magnetnega polja, in ta energija se ne porablja, ne glede na to koliko energije magnet prena\xc5\xa1a na zunanja telesa. Za magnete veljajo zakoni termodinamike, ker se potencialna energija zgradbe teles znotraj magnetnega polja med privlakom za vedno spreminja v kineti\xc4\x8dno. Tudi tvorjenje magnetov (magnetizacija feromagnetnih snovi) zahteva energijo.\n_START_SECTION_\nDeterminizem\n_START_PARAGRAPH_\n\xc4\x8ce imajo vsi vzroki pojave, in vsi pojavi logi\xc4\x8dno sledijo pravilom Vesolja, potem vsi dogodki sledijo teoreti\xc4\x8dno napovedljivemu vzorcu, in so zaradi tega vsi dogodki v prihodnosti \xc5\xbee dolo\xc4\x8deni s preteklimi dogodki. To je ena od osrednjih misli determinizma.\n_START_SECTION_\nPrvi vzrok\n_START_PARAGRAPH_\n\xc4\x8ce so vsi pojavi posledice predhodnih stanj in tvorijo logi\xc4\x8den niz dogodkov, potem mora biti vzrok danega pojava tudi sam posledica predhodnega vzroka, ki je tudi posledica predhodnega vzroka, in tako naprej. Zaradi tega si lahko vsaj zamislimo stanje, kjer lahko za vsak vzrok sledimo vzroku pred njim. Ena mo\xc5\xbenost je, da ta proces traja neskon\xc4\x8dno dolgo, in je vsak dogodek posledica predhodnega dogodka. To se ne sklada s \xc4\x8dlove\xc5\xa1ko intuicijo, da ima vse za\xc4\x8detek in konec. Druga mo\xc5\xbenost je, da se proces odvija vse do prvega vzroka, oziroma do so\xc4\x8dasne skupine prvih vzrokov. Te pravzroke obravnava kozmogonija.'